b'\n_START_ARTICLE_\nParanormalno (film)\n_START_SECTION_\nVsebina\n_START_PARAGRAPH_\nMlad par Katie in Micah se preselita v novo hi\xc5\xa1o v San Diegu. Ker Katie trdi da jo zlobna podoba stra\xc5\xa1i \xc5\xbee od otro\xc5\xa1tva, Micah postavi kamero v spalnico, da bi posnel paranormalno aktivnost pono\xc4\x8di. Katie najame poznavalca paranormalnih pojavov dr. Fredrich, ki ugotovi da je Katie zasleduje demon, ki se hrani z negativno energijo in si \xc5\xbeeli prevzeti Katie. Svetuje jima naj ne posku\xc5\xa1ata komunicirati z demonom, in da naj po potrebi pokli\xc4\x8deta demonologa dr. Johanna Averiesa. Katie je v to zelo zainteresirana, Micah pa teh stvari ne vzame resno. _NEWLINE_Kamera ujame \xc5\xa1tevilne nenavadne dogodke, ki so na za\xc4\x8detku manj\xc5\xa1e npr. zvoki, samodejno pri\xc5\xbeiganje lu\xc4\x8di in premikanje vrat. Micah demona zmerja in izziva, kar stvari \xc5\xa1e poslab\xc5\xa1a. Trinajsto no\xc4\x8d demon glasno zarjove in strese celo hi\xc5\xa1o. Snemalci zvoka, ki jih je postavil Micah posnamejo nenavaden zvok, ko Micah vpra\xc5\xa1a demona ali bi \xc5\xbeelel komunicirati s plo\xc5\xa1\xc4\x8do za klicanje duhov. Petnajsto no\xc4\x8d se Katie zbudi sredi no\xc4\x8di in stoji dve uri zraven postelje in strmi v Micaha, kasneje pa se odpravi ven. Micah sku\xc5\xa1a prepri\xc4\x8dati Katie, da se vrne v hi\xc5\xa1o vendar ona ne \xc5\xbeeli. Naslednji dan se Katie teh dogodkov ne spomni._NEWLINE_Micah domov prinese plo\xc5\xa1\xc4\x8do za klicanje duhov kar razburi Katie. Ko zapustita hi\xc5\xa1o, kamera posname nevidno silo premikati kazalo na plo\xc5\xa1\xc4\x8di, ki sestavi neznano sporo\xc4\x8dilo katero nato zagori. Katie si video ogleda in prosi Micaha, da pokli\xc4\x8deta strokovnjaka, vendar jo on ponovno zavrne. Sedemnajsto no\xc4\x8d Micah po tleh hodnika in spalnice potrese otro\xc5\xa1ki puder. Par se zbudi in odkrije ne\xc4\x8dlove\xc5\xa1ke stopinje, ki vodijo na podstre\xc5\xa1je. Tam Micah najde ogorelo fotografijo majhne Katie, ki je mislila da je bila fotografija uni\xc4\x8dena v nerazlo\xc5\xbeljivem po\xc5\xbearu pred leti. Katie kon\xc4\x8dno pokli\xc4\x8de demonologa dr. Averiesa, vendar je ta odsoten. _NEWLINE_Dogodki sedemnajste no\xc4\x8di psihi\xc4\x8dno zelo oslabijo par, kar demona samo oja\xc4\x8da. V naslednjih no\xc4\x8deh postanejo paranormalni pojavi pogostej\xc5\xa1i in huj\xc5\xa1i. Zaradi tega pokli\xc4\x8deta dr. Fredricha, ki ugotovi da je v hi\xc5\xa1i visoka stopnja demonove prisotnosti, zato ju zapusti saj meni da bo v nasprotnem primeru demona samo razjezil. Tako par izgubi vso upanje, kar povzro\xc4\x8di da demon kon\xc4\x8dno iz postelje zvle\xc4\x8de Katie in jo ugrizne, ki tako postane popolnoma obsedena. Micah odkrije ugriz in se odlo\xc4\x8di, da se preselita v motel saj so stvari u\xc5\xa1le iz nadzora. Ravno ko \xc5\xbeelita oditi, obsedena Katie prepri\xc4\x8da Micaha, da bosta ostala v redu._NEWLINE_Naslednjo no\xc4\x8d se Katie vstane in dve uri strmi v Micaha , nato pa se odpravi po stopnicah navzdol. Po trenutku ti\xc5\xa1ine, za\xc4\x8dne Katie kri\xc4\x8dati in Micah ste\xc4\x8de k njej. Naenkrat Micah zakri\xc4\x8di od bole\xc4\x8dine, Katie pa se umiri. Nato je sli\xc5\xa1ati te\xc5\xbeke korake po stopnicah. Micahovo truplo je nasilno vr\xc5\xbeeno v kamero, ki pade iz stojala. Poka\xc5\xbee se Katie, ki je zaradi prisotnosti demona spremenjena. Po\xc4\x8dasi vstopi umazana od krvi v sobo. Stopi k Micahovem truplu in pogleda v kamero. Poka\xc5\xbee se njen demonsko spremenjen obraz in kamera se ugasne. Sporo\xc4\x8dilo na koncu pojasni, da je Micahovo truplo na\xc5\xa1la policija 11. 11. 2006, ter da je Katie izginila neznano kam.\n_START_SECTION_\nDrugi konci\n_START_PARAGRAPH_\nKo je Paramount odkupil film, sta bila ustvarjena \xc5\xa1e dva konca, vendar je bil v kinih prikazan samo en (originalen konec je bil prikazan na samo eni predstavi).\n_START_SECTION_\nOriginal\n_START_PARAGRAPH_\nKo je Katie od\xc5\xa1la po stopnicah in s kri\xc4\x8danjem zbudila Micaha, se v spalnico vrne samo Katie z velikim krvavim kuhinjskim no\xc5\xbeem. Usede se zraven postelje z no\xc5\xbeem v roki, ter v tak\xc5\xa1nem polo\xc5\xbeaju ostane ves dan. Naslednji dan Katie pokli\xc4\x8de njena prijateljica Amber. Ko pono\xc4\x8di slednja vstopi v hi\xc5\xa1o, za\xc4\x8dne Amber kri\xc4\x8dati (na\xc5\xa1la je Micahovo truplo) in ste\xc4\x8de ven._NEWLINE_\xc4\x8cez uro in pol prispe policija, ki prav tako najde Micahovo truplo. V spalnici najdejo tudi Katie in jo pokli\xc4\x8dejo po imenu. Ta se zbudi iz prej\xc5\xa1njega stanja in deluje zmedeno. Policija jo prosi naj odlo\xc5\xbei no\xc5\xbe, vendar ona ste\xc4\x8de proti njej zato jo ustrelijo in ubijejo. Policija za\xc4\x8dne raziskovati kraj dogodka, kamera pa \xc5\xa1e vedno snema.\n_START_SECTION_\nParmountov konec\n_START_PARAGRAPH_\nTa konec je mogo\xc4\x8de najti le na nekaterih doma\xc4\x8dih izdajah. Katie ubije Micaha kot v drugih koncih in se vrne v spalnico. Nato zapre in zaklene vrata spalnice, ter si z no\xc5\xbeem prere\xc5\xbee vrat in umre.\n_START_SECTION_\nNeposnet konec\n_START_PARAGRAPH_\nPosnet je bil tudi tretji konec, vendar zaradi njegove brutalne vsebine ni bil izdan.'